ہیومن رائٹس واچ :

یمن میں سعودی عرب کے وحشیانہ اقدامات جنگی جرائم میں شمار ہوتے ہیں

ہیومن رائٹس واچ نے انسانی حقوق کونسل کا دوبارہ رکن بننے پر سعودی عرب کی شدید مذمت کی ہے۔

خبر کا کوڈ: ۴۲۴۰۹۶

تاریخ: ۲۷ دی ۲۰۱۶ - ۲۱:۱۶

رسا نیوز ایجنسی کی رپورٹ کے مطابق مہر خبررساں ایجنسی نے العہد کے حوالے سے نقل کیا ہے کہ ہیومن رائٹس واچ نے تاکید کرتے ہوئے کہا ہے کہ یمنی عوام کے قتل عام کے پیش نظر سعودی عرب میں اقوام متحدہ کی  انسانی حقوق کونسل کا رکن بننے کی اہلیت اور صلاحیت نہیں ہے۔

اس رپورٹ میں بیان کیا گیا ہے یمن میں سعودی عرب کے وحشیانہ اقدامات جنگی جرائم کے زمرے میں آتے ہیں۔

ہیومن رائٹس واچ نے ایک بیان میں انسانی حقوق کونسل میں سعودی عرب کی دوبارہ رکنیت کی مذمت کرتے ہوئے کہا ہے کہ سعودی عرب کی حقوق انسانی کونسل میں موجودگی سے اس کونسل کی اہمیت ختم ہوجائے گی کیونکہ اس کونسل میں  سعودی عرب جیسا ملک رکن بن گیا ہے جو یمن میں آشکارا انسانی حقوق کی بڑے پیمانے پر خلاف ورزی کا ارتکاب کررہا ہے۔

واضح رہے کہ سعودی عرب نے گذشتہ ڈیڑھ سال سے یمن میں بھیانک جرائم کا ارتکاب شروع کررکھا ہے جس میں اب تک دس ہزار سے زائد افراد شہید اور ۲۵ ہزار سے زائد زخمی ہوگئے ہیں جن میں بچوں اور عورتوں کی بڑی تعداد شامل ہے۔/۹۸۹/ف۹۴۰/